1985R3703 — FI — 28.07.2006 — 002.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

Muutettu:









▼B

KOMISSION ASETUS (ETY) N:o 3703/85,

annettu 23 päivänä joulukuuta 1985,

yksityiskohtaisista säännöistä tiettyjen tuoreiden tai jäähdytettyjen kalojen kaupan pitämistä koskevien yhteisten vaatimusten soveltamisesta







EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, joka ottaa huomioon yhteisestä kalastustuotealan markkinajärjestelystä 29 päivänä joulukuuta 1981 annetun neuvoston asetuksen (ETY) N:o 3796/81 ( 1 ), sellaisena kuin se on viimeksi muutettuna Espanjan ja Portugalin liittymisasiakirjalla, ja erityisesti sen 4 artiklan 4 kohdan, joka ottaa huomioon tiettyjen tuoreiden tai jäähdytettyjen kalojen kaupan pitämistä koskevista yhteisistä vaatimuksista 19 päivänä tammikuuta 1976 annetun neuvoston asetuksen (ETY) N:o 103/76 ( 2 ), sellaisena kuin se on viimeksi muutettuna neuvoston asetuksella (ETY) N:o 3396/85 ( 3 ), ja erityisesti sen 6, 8 ja 8a artiklan, sekä katsoo, että sekä katsoo, että saatu kokemus on osoittanut tarpeen täsmentää tiettyjä kaupan pitämistä koskevien yhteisten vaatimusten soveltamiseen liittyviä säännöksiä, jotka vahvistettiin asetuksessa (ETY) N:o 103/76 näiden vaatimusten yhdenmukaisemman soveltamisen varmistamiseksi jäsenvaltioissa, asetuksen (ETY) N:o 103/76 8a artiklassa säädetty sillin ja makrillin näytteenottoon perustuvaa luokitusjärjestelmää on käytettävä siten, että varmistetaan yhteisön vaatimusten noudattaminen näiden lajien osalta; sen varmistamiseksi, että näytteenottoon perustuvan luokituksen tulosten yleistäminen kaikkiin kyseessä oleviin eriin on perusteltua, olisi määritettävä näytteiden lukumäärä, kunkin näytteen paino tai tilavuus, luokituksen arviointimenetelmät ja kaupan pidettävien erien painon tarkistaminen ottaen erilaiset myyntiin saattamistavat, näytteenottojärjestelmän perusteella luokiteltujen kalojen laadun parantamiseksi ja sellaisten kalojen kaupan pitämisen estämiseksi, joiden tuoreusaste ei ole riittävä, asianomaisten jäsenvaltioiden on perustettava valvontajärjestelmä, joka sisältää muun muassa kyseisiä kaloja maihin tuoviin aluksiin asennettujen teknisten säilytyskeinojen tarkastuksia, ja tässä asetuksessa säädetyt toimenpiteet ovat kalastustuotteiden hallintokomitean lausunnon mukaiset, ON ANTANUT TÄMÄN ASETUKSEN:







1 artikla

Tässä asetuksessa annetaan yksityiskohtaiset säännöt vaatimustenmukaisuusvalvonnan soveltamisesta asetuksessa (ETY) N:o 103/76 tiettyjen kalojen luokitukselle ja punnitukselle vahvistettujen kaupan pitämistä koskevien yhteisten vaatimusten osalta.

2 artikla

Erä katsotaan tasalaatuiseksi asetuksen (ETY) N:o 103/76 7 artiklan 1 kohdassa ja 8 artiklan 3 kohdassa tarkoitetulla tavalla, jos sen kokonaismäärästä enintään 10 prosenttia on kyseiselle laatikolle tai erälle ilmoitettua tuoreus- tai kokoluokkaa seuraavaksi alempaan ja/tai ylempään luokkaan kuuluvaa.

3 artikla

Kun aluksesta purettuja määrätyn tuotteen määriä luokitellaan, sellaisten erien kokonaismäärät, jotka katsotaan tilavuudeltaan pieniksi asetuksen (ETY) N:o 103/76 7 artiklan 1 kohdassa ja 8 artiklan 3 kohdassa tarkoitetulla tavalla, eivät saa olla yli 100 kilogrammaa kyseistä tuotetta (joka on purettu kyseisestä aluksesta ja tarkoitettu pidettäväksi kaupan tiettyä myyntiä varten). Jäsenvaltioiden toimivaltaisilla viranomaisilla on kuitenkin valtuudet vahvistaa määräksi alle 100 kilogrammaa, jos tuotannon ja kaupan pitämisen erityisedellytykset näin edellyttävät.

4 artikla

Jäsenvaltioiden on toteutettava kaikki tarvittavat toimenpiteet sen varmistamiseksi, että tuotteen luokitusta voidaan asetuksen (ETY) N:o 103/76 säännösten mukaisesti muuttaa ensimmäisessä myyntiin saattamisvaiheessa ainoastaan toimivaltaisten viranomaisten valvonnassa.

5 artikla

Sen varmistamiseksi, että standardoitujen laatikoiden sisältö vastaa niiden oletettua sisältöä asetuksen (ETY) N:o 103/76 8 artiklan 4 kohdan mukaisesti, vähintään yksi laatikko sadasta on punnittava, sanotun kuitenkaan rajoittamatta jäsenvaltioissa sovellettavien rajoittavampien kansallisten säännösten tai kauppatapojen soveltamista. Nettopainon osalta sallitaan kuitenkin asetuksen (ETY) N:o 103/76 8 artiklan 5 kohdassa tarkoitettu vaihtelu, joka on viisi prosenttia alle tai yli ilmoitetun tai oletetun painon, jollei kauppaoikeudesta annetuista rajoittavammista kansallisista säännöksistä muuta johdu.

▼M1

6 artikla

Asetuksen (ETY) N:o 103/76 7 ja 8 artiklassa tarkoitetut tuoreus- ja kokoluokkiin luokittelu ja tuoreus- ja kokoluokkien ilmoittaminen on suoritettava riittävän ajoissa ennen ensimmäistä myyntiin saattamista asetuksen (ETY) N:o 3796/81 4 artiklassa säädetyn valvonnan helpottamiseksi.

7 artikla

1. Liitteessä II mainittujen lajien luokittelu eri tuoreus- ja kokoluokkiin näytteenottomenetelmän perusteella asetuksen (ETY) N:o 103/76 9 artiklan mukaisesti on suoritettava noudattaen seuraavissa kohdissa ja 8 artiklassa vahvistettuja yksityiskohtaisia sääntöjä.

2. Näytteet on otettava siten, että ne ovat kyseisten määrien edustavia näytteitä ottaen huomioon jäsenvaltioissa alalla sovellettavat kauppatavat. Näytteitä on otettava säännöllisin väliajoin, ja väliajat on määritettävä otettavien näytteiden painon ja myyntiin saatettavaksi tarkoitetun kokonaismäärän perusteella.

3. Näytteet on otettava myyntiin saatettavaksi tarkoitetusta määrästä, edellyttäen, että niiden paino on vähintään 0,08 prosenttia kustakin yli 100 tonnin painoisesta määrästä, seuraavasti:







Myyntiin saatettavaksi tarkoitettu määrä (t) Otettavan näytteen vähimmäispaino (kg) alle 5 8 5 mutta alle 15 20 vähintään 15 mutta alle 40 40 vähintään 40 mutta alle 60 60 vähintään 60 mutta alle 80 80 vähintään 80 mutta alle 100 100 100 ja enemmän 120

4. Jos lasti puretaan aluksesta, joka on varustettu säiliöillä kalojen säilyttämistä varten, jokaisen säiliön sisällöstä on otettava näytteet ottaen huomioon edellä mainitut säännökset.

8 artikla

1. Kunkin näytteen kaikki kalat luokitellaan asetuksen (ETY) N:o 103/76 säännösten mukaisesti. Tuoreus pisteytetään mainitun asetuksen liitteessä A olevan 1 sarakkeen arviointiperusteiden mukaisesti.

Myyntiin saatettavat määrät on seuraavaksi luokiteltava samoihin luokkiin kuin näytteen kalat, jollei kyseisten määrien silmämääräinen tarkastus anna aihetta epäillä näytteen edustavuutta.

Sallitaan 2 artiklassa säädetyt vaihtelut koossa ja tuoreudessa.

2. Jos näytteestä käy ilmi:

a) että sellainen osa, joka on yli 10 prosenttia näytteen määrästä tutkituista kaloista, kuuluu laatuluokkaan B, otettavien näytteiden määrä on 7 artiklan 3 kohdan mukaisesti vähintään kaksinkertainen. Asianmukainen määrä kaloja tutkitaan myös asetuksen (ETY) N:o 103/76 liitteen A sarakkeessa II esitettyjen tuoreuden arviointiperusteiden mukaisesti. Nämä määrät voidaan luokitella kuuluviksi B laatuluokkaa ylemmäksi, jos toisen näytteen kaikkien kalojen laatu on laatuluokkaan B kuuluvien kalojen laatua korkeampi;

b) että osa tutkituista kaloista ei täytä niitä edellytyksiä niiden pitämiseksi ihmisravinnoksi kaupan, kyseisiä määriä ei saa käyttää tähän tarkoitukseen, ellei asetuksen (ETY) N:o 103/76 6, 7 ja 8 artiklan säännösten mukaisesti tehtävä luokitus osoita, että osaa niistä voidaan pitää ihmisravinnoksi kaupan;

c) että tietyt määrät eivät ehkä ole tasalaatuisia tuoreuden ja koon suhteen, asetuksen (ETY) N:o 103/76 11 artiklassa tarkoitetut asiantuntijat päättävät otettavien lisänäytteiden painosta.

3. Jos kalojen silmämääräisestä tarkastuksesta käy ilmi, että niitä ei ole säilytetty aluksilla asetuksen (ETY) N:o 103/76 6 artiklan 6 kohdassa säädetyllä tavalla, sovelletaan 2 kohdan a alakohdassa määritettyä pisteytystapaa.

9 artikla

Jäsenvaltiot varmistavat säännöllisin väliajoin tehdyillä tarkastuksilla näytteenottojärjestelmän mukaisesti luokiteltuja tuotteita koskevien asetuksen (ETY) N:o 103/76 säännösten noudattamisen.

▼B

►M1 10 ◄ artikla

1. Myyntiin saatettujen ja kuljetusvälineestä purettujen määrien painon toteamiseksi säiliöt tai kuljetusväline, johon kyseiset määrät lastataan, on punnittava.

Jos tällaista punnitusta ei voida tehdä, kuljetusvälineestä purettujen määrien paino lasketaan vakioitujen laatikoiden, joihin määrät on purettava, oletetun sisällön perusteella. Vakioiduille laatikoille on kuitenkin suoritettava ylimääräinen punnitus pistokokeena.

2. Jos määrät tuodaan julkiseen huutokauppaan vakioiduissa laatikoissa pidettäväksi kaupan määrättyä myyntitapahtumaa varten, punnitus suoritetaan 5 artiklan mukaisesti.

3. Alukseen jälleenlaivattujen määrien paino lasketaan soveltamalla liitteessä I olevia kertoimia:

— yhtäältä kunkin aluksen saaliin tilavuuteen tai kunkin tankin sisältöön, jotka mitataan käyttäen tarkoitukseen soveltuvia teknisiä mittauskeinoja,

— toisaalta jalostuksen suorittavaan alukseen jälleenlaivattujen määrien tilavuuteen, joka mitataan käyttäen asianomaisessa jäsenvaltiossa vakauksesta vastaavan viranomaisen hyväksymää säiliötä.

►M1 11 ◄ artikla

Jäsenvaltiot toteuttavat tarvittavat näytteenottojärjestelmään kuuluvat toimenpiteet varmistaakseen erityisesti, että:

— kaikilla aluksilla on käytössään tarkoitukseen soveltuvat keinot ja että ne käyttävät näitä keinoja tuotteiden laadun ylläpitämisen takaamiseksi asetuksessa (ETY) N:o 103/76 tarkoitettuja arviointiperusteita noudattaen,

— säilytystankeilla varustettujen alusten tankit on puhdistettu hyvin ja että tankkien lämpötila mahdollistaa riittävän säilymisen ja on todettavissa,

— kaikki kaupan pidettävät määrät kirjataan tuoreus- ja kokoluokkien mukaan jaoteltuina. Kirjaaminen tulee tapahtua ►M1 10 artiklan ◄ 1 kohdassa tarkoitetussa tapauksessa kyseisen aluksen päällikön sekä ostajan allekirjoittamien todistusasiakirjojen ja ►M1 10 artiklan ◄ 3 kohdassa tarkoitetussa tapauksessa kyseisten alusten päälliköiden allekirjoittamien todistusasiakirjojen perusteella.

►M1 12 ◄ artikla

Tämä asetus tulee voimaa kolmantena päivänä sen jälkeen, kun se on julkaistu Euroopan yhteisöjen virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.









LIITE ►M1 I ◄







Laji Koko (1) Tilavuus (m3) Kertoimet Sillit 1 1 0,86 2 3 Makrillit 1 1 0,8 2 3 ▼M2 Kilohaili 1 1 0,92 (1) Kyseessä ovat asetuksen (ETY) N:o 3796/81 2 artiklan mukaisesti määritellyt kokoluokat.

▼M1









LIITE II

1. Clupea harengus -lajin sillit

2. Sardina pilchardus -lajin sardiinit

3. Scomber scombrus -lajin makrillit

4. Scomber japonicus -lajin makrillit

5. Piikkimakrilli (Trachurus -lajit)

6. Sardelli (Engraulis -lajit)

7. Maena smaris -lajin pikarellit.

▼M2

8. Sprattus sprattus -lajin kilohaili.